 Na RICHARD MUNGUTI MAHAKAMA imemwachiliwa huru mwanamume aliyejifanya Rais mstaafu Uhuru Kenyatta na kutapeli mmiliki wa kampuni.  Joseph Waswa alishtakiwa kwa kujifanya Bw Kenyatta, na kumtapeli mmiliki wa Sameer Industries Naushad Merali Sh10 milion. Hakimu mkuu mahakama ya Milimani Lucas Onyina alimwachilia huru Waswa baada ya kiongozi wa mashtaka Anderson Gikunda kumweleza mlalamishi katika kesi hiyo amefariki. “Naomba hii mahakama itamatishe kesi dhidi ya Waswa na washtakiwa wenzake sita kwa vile mlalamishi ameaga. Mashahidi wengine pia hawapatikani,” Bw Gikunda alieleza korti. Bw Waswa alishtakiwa 2019 pamoja na Duncan Muchai, Issack Wanyonyi, William Simiyu, David Kikuyu, Gilbert Kirunja na Antony Wafula. Waswa alidaiwa alimpigia simu Merali akidai pesa hizo ndipo akamwamuru afisa wake mkuu wa masuala ya fedha awakabidhi washtakiwa kima cha Sh10 milioni. Waswa na wenzake walipokea pesa hizo kati ya Januari 24 na Feburuari 1, 2019. Bw Onyina aliwaachilia chini ya kifungu nambari 215 cha sheria za kupambana na uhalifu.   You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  